
                           Bucureşti, 12.06.2002








                     Nr.23/117/2002

AVIZ

asupra proiectului de Lege pentru modificarea şi completarea Legii nr.178/2000 privind produsele cosmetice



În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere şi avizare, în procedură de urgenţă, cu proiectul de Lege pentru modificarea şi completarea Legii nr.178/2000 privind produsele cosmetice, trimis cu adresa nr.276 din 3 iunie 2002, înregistrată sub nr.23/117/2002 din 3 iunie 2002.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 11 iunie 2002.



Membrii comisiei au examinat ordonanţa supusă aprobării, avizul favorabil al Consiliului Legislativ şi punctul de vedere al reprezentantului Ministerului Sănătăţii şi Familiei.



În urma dezbaterilor, cu unanimitate de voturi, s-a hotărât avizarea favorabilă a proiectului de lege cu următoarele recomandări:



1. Să apară în textul legii, definiţiile privind "beneficiarul fabricării produsului cosmetic" şi "persoana responsabilă de punerea pe piaţă a produsului cosmetic" deoarece nu rezultă din cadrul legii domeniul lor de activitate;



2. Să se ţină cont de observaţiile şi propunerile Consiliului Legislativ care nu au fost operate de către Senat deoarece considerăm că sunt juste şi necesare.



În raport de obiectul şi conţinutul său, proiectul de lege face parte din categoria legilor ordinare.

